magaaral kayo ng panggagamot? kung gayon ay magkasiya kayo sa pag aaral ng kung papaano ang paglalagay ng tapal at pagpapasigid ng linta at huwag ninyong panghimasukan ang pagpapabuti pagpapasama ng kalagayan ng inyong kapuwa. pag kayoy licenciado na, ay mag asawa kayo sa isang dalagang mayaman at mapanata, pagpilitan ninyo ang makapanggamot at makasingil na mabuti, layuan ninyo ang lahat ng bagay na may pakialam sa kalagayan ng bayan, magsisimba kayo, magkumpisal at makinabang pag ang ibay gumagawa ng gayon, at makikita ninyong pagkatapos ay pasasalamat kayo sa akin at ang gayoy makikita ko kung akoy buhay pa. palagi ninyong aalalahanin na ang lalong wastong paglingap ay ang lingapin muna ang sarili; walang dapat hanapin ang tao sa mundo kundi ang lalong malaking kaligayahan ng kaniyang sarili, gaya ng sabi ni bentham; pag kayoy nanghimasok sa mga kaululan, ay hindi kayo magkakaroon ng carrera ni hindi kayo magkakaasawa, ni hindi kayo magiging anoman.